Source: http://www.europarl.europa.eu/sides/getDoc.do?type=REPORT&reference=A7-2012-0189&language=RO
Timestamp: 2020-01-26 05:06:55+00:00
Document Index: 9130401

Matched Legal Cases: ['articolul 10', 'articolul 12', 'articolul 2', 'articolul 2', 'articolul 5', 'articolul 6', 'articolul 12', 'articolul 12', 'articolul 2', 'articolul 2']

RAPORT referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2011/020 ES/Comunidad Valenciana – Încălțăminte, transmisă de Spania) - A7-0189/2012
208k 134k
PE 489.507v02-00 A7-0189/2012
referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2011/020 ES/Comunidad Valenciana – Încălțăminte, transmisă de Spania)
Raportor: Salvador Garriga Polledo
referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2011/020 ES/Comunidad Valenciana – Încălțăminte, transmisă de Spania)
A. întrucât Uniunea Europeană a instituit instrumentele legislative și bugetare necesare pentru a oferi un sprijin suplimentar lucrătorilor afectați de schimbările majore intervenite în comerțul mondial și pentru a le acorda asistență în procesul de reintegrare pe piața muncii;
4. remarcă faptul că în regiunea Comunidad Valenciana au avut loc în trecut patru concedieri în masă și salută faptul că regiunea a decis să apeleze la sprijinul FEG pentru a face față acestor concedieri: EGF/2009/014 ES/Valencia – Industria ceramică, EGF/2010/005 ES/Valencia - Marmură, EGF/2010/009 ES/Valencia – Sectorul textil, EGF/2011/006 ES/Comunidad Valenciana – Sectorul construcțiilor; salută faptul că regiunea învață din experiența cu FEG și oferă rapid asistență lucrătorilor din mai multe sectoare;
6. reamintește importanța îmbunătățirii capacității de inserție profesională a acestor lucrători prin cursuri de formare adaptate și prin recunoașterea capacităților și a competențelor acumulate în cursul carierei profesionale; se așteaptă ca oferta de cursuri de formare din pachetul coordonat să fie adaptată la nivelul și nevoile lucrătorilor concediați;
18 încredințează Președintelui sarcina de a transmite prezenta rezoluție, împreună cu anexa, Consiliului și Comisiei.
(2) Domeniul de aplicare a FEG a fost extins pentru cererile depuse în perioada 1 mai 2009 – 30 decembrie 2011 pentru a include acordarea de sprijin lucrătorilor disponibilizați ca urmare directă a crizei financiare și economice mondiale.
(4) Spania a prezentat o cerere de mobilizare a FEG în ceea ce privește concedierile care au avut loc în 146 întreprinderi încadrate în diviziunea 15 din NACE, Rev. 2 („Tăbăcirea și finisarea pieilor; fabricarea articolelor de voiaj și marochinărie, harnașamentelor și încălțămintei; prepararea și vopsirea blănurilor”) în regiunea de nivel NUTS II a Comunidad Valenciana (ES52) la data de 28 decembrie 2011 și a completat-o cu informații suplimentare până la data de 23 februarie 2012. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 1 631 565 EUR.
(5) Prin urmare, FEG ar trebui mobilizat pentru a oferi o contribuție financiară ca răspuns la cererea depusă de Spania,
În cadrul bugetului general al Uniunii Europene pentru exercițiul financiar 2012, se mobilizează Fondul european de ajustare la globalizare (FEG) pentru alocarea sumei de 1 631 565 EUR, sub formă de credite de angajament și credite de plată.
Potrivit dispozițiilor de la punctul 28 din Acordul interinstituțional din 17 mai 2006 privind disciplina bugetară și buna gestiune financiară(1) și dispozițiilor de la articolul 12 din Regulamentul (CE) nr. 1927/2006(2), fondul nu poate depăși o sumă maximă de 500 de milioane EUR, eliberată din marja rămasă sub plafonul de cheltuieli generale pentru exercițiul precedent și/sau din creditele de angajament anulate din cele două exerciții financiare precedente, cu excepția celor aferente rubricii 1b. Sumele necesare se înscriu în buget ca provizion de îndată ce sunt identificate marje suficiente și/sau angajamentele anulate.
La 4 mai 2012, Comisia a adoptat o nouă propunere referitoare la o decizie de mobilizare a FEG în favoarea Spaniei, pentru sprijinirea reintegrării pe piața muncii a lucrătorilor disponibilizați din cauza crizei financiare și economice mondiale.
Aceasta este a doua cerere care urmează să fie examinată în cadrul bugetului 2012 și se referă la mobilizarea din FEG a unei sume totale de 1 631 565 EUR pentru Spania. Cererea privește 876 de disponibilizări, toate vizate de măsurile de asistență, din 146 întreprinderi încadrate în diviziunea 15 a NACE Rev. 2 („Fabricarea articolelor din piele și a articolelor de încălțăminte”) din regiunea NUTS II Comunidad Valenciana (ES52), disponibilizări care au avut loc în cursul perioadei de referință de nouă luni cuprinse între 25 ianuarie 2011 și 25 octombrie 2011.
Din aceste disponibilizări, 862 au fost calculate în conformitate cu articolul 2 al doilea paragraf a doua liniuță din Regulamentul (CE) nr. 1927/2006. Celelalte 14 de concedieri au fost calculate în conformitate cu același paragraf a treia liniuță. Comisia a primit confirmarea, solicitată în temeiul articolului 2 alineatul (2) al doilea paragraf a treia liniuță, că acesta este numărul real al concedierilor afectate.
Cererea a fost prezentată Comisiei la 28 decembrie 2011 și a fost completată cu informații suplimentare până la 23 februarie 2012.
Comisia a ajuns la concluzia că respectiva cerere îndeplinește condițiile de mobilizare a FEG prevăzute la articolul 2 primul paragraf litera (b) din Regulamentul (CE) nr. 1927/2006 și a fost prezentată în termenul de 10 săptămâni menționat la articolul 5 din regulamentul în cauză.
Unul dintre criteriile incluse în evaluarea Comisiei a fost legătura dintre disponibilizări și schimbările majore suferite de structura comerțului mondial sau criza financiară. Autoritățile spaniole descriu disponibilizările din regiunea Comunidad Valenciana pe fondul schimbărilor radicale în repartiția geografică a producției de încălțăminte. Țările terțe, în special China și India, domină din ce în ce mai mult comerțul mondial de încălțăminte, iar țări precum Indonezia și Vietnam continuă să-și mărească ponderea în producția mondială.
Autoritățile spaniole afirmă că, în conformitate cu datele disponibile(3), importurile de încălțăminte din țările terțe în UE au crescut cu aproape 6 % în perioada 2006-2009, în timp ce exporturile UE au scăzut cu 16,4% în cursul aceleiași perioade. Ca o consecință directă a scăderii exporturilor, numărul de producători de încălțăminte din UE-27 a scăzut: în 2008 erau doar 24 000 de producători, în timp ce în 2005 erau încă 27 125. Această reducere (de 11,58 %) a numărului de întreprinderi a avut un impact direct asupra ocupării forței de muncă: 78 800 de locuri de muncă directe - reprezentând aproape 20 % din totalul locurilor de muncă - au fost pierdute în sectorul respectiv în perioada 2005-2008.
Importurile de încălțăminte în Spania au urmat, de asemenea, o tendință ascendentă, înregistrând o creștere de aproape 20 % în perioada 2006-2010. Cu toate acestea, impactul dezechilibrului dintre importuri și exporturi în industria spaniolă producătoare de încălțăminte a fost mai mare decât în ansamblul UE: numărul producătorilor a scăzut cu 35,96 % în perioada 2006-2010 (sau 24,27 %, dacă se ia în considerare numai perioada 2006-2009), întrucât numărul de întreprinderi a scăzut de la 2 283 la 1 462. Prin urmare, ocuparea forței de muncă a scăzut cu 31,80 %, iar 10 663 de locuri de muncă directe au fost pierdute în aceeași perioadă.
Disponibilizările din Spania sunt, de asemenea, rezultatul unei tendințe generale a industriei producătoare de încălțăminte din UE de delocalizare către țări cu costuri mai reduse, care nu sunt membre ale UE, a majorității subproceselor de fabricare, în UE rămânând doar sarcinile cu valoare mai ridicată, cum ar fi proiectarea și comercializarea produselor.
Autoritățile spaniole susțin că sectorul încălțămintei a fost deja restructurat pentru a face față liberalizării pieței, optându-se pentru fabricarea de produse cu o valoare adăugată ridicată și concentrându-se asupra exporturilor. În anii dinaintea crizei economice și financiare, această abordare le-a asigurat o cifră de afaceri sustenabilă. Cu toate acestea, criza și înăsprirea ulterioară a condițiilor de acordare a creditelor au creat dificultăți grave multor întreprinderi mici și mijlocii, deoarece acestea nu erau suficient de flexibile din punct de vedere financiar pentru a face față noii situații de scădere a exporturilor și de contractare a pieței interne. Aceasta a avut ca rezultat închiderea întreprinderilor: În 2010 și-au încetat activitatea și au fost închise 188 de întreprinderi, reprezentând 16,64 % din numărul total al producătorilor de încălțăminte din Comunidad Valenciana, ceea ce a dus la pierderi de locuri de muncă.
Din totalitatea întreprinderilor spaniole, 11,5 % sunt implantate în Comunidad Valenciana. În această regiune, sectorul manufacturier reprezintă 26 % din totalul locurilor de muncă, sectorul serviciilor 60 %, construcțiile 10 %, iar sectorul primar 4 %. Modelul economic din Comunidad Valenciana se caracterizează prin prezența masivă a întreprinderilor mici și mijlocii specializate mai ales în producția de mobilă, încălțăminte, textile, ceramică și jucării. Aceste industrii sunt concentrate în districte situate în jurul unui număr limitat de municipalități.
Pachetul coordonat de servicii personalizate care urmează a fi finanțat, inclusiv compatibilitatea sa cu acțiunile finanțate de fondurile structurale, include măsuri pentru reintegrarea în câmpul muncii a celor 876 de lucrători vizați, precum sesiuni de primire, informare și orientare, asistență în vederea căutării intensive a unui loc de muncă, formare în materie de competențe profesionale legate de sectorul producerii de încălțăminte, formare pentru obținerea unor calificări profesionale specifice, promovarea antreprenoriatului, formare în materie de competențe orizontale, formare pentru recrutare, alocații pentru căutarea unui loc de muncă, sprijin pentru înființarea propriei întreprinderi, contribuții la cheltuielile de deplasare și stimulente pentru plasarea personalului concediat. Potrivit autorităților spaniole, toate măsurile menționate mai sus alcătuiesc împreună un pachet coordonat de servicii personalizate menite să asigure reintegrarea lucrătorilor pe piața forței de muncă: Aceste servicii personalizate au început să fie oferite încă din 26 martie 2012.
În ceea ce privește îndeplinirea criteriilor stabilite la articolul 6 din Regulamentul (CE) nr. 1927/2006, în cererea lor, autoritățile spaniole:
· au confirmat că măsurile care intră în responsabilitatea întreprinderilor în temeiul legislației naționale sau al contractelor colective de muncă nu sunt înlocuite de contribuția financiară din partea FEG;
· au demonstrat că măsurile respective oferă sprijin lucrătorilor individuali și nu urmează a fi folosite pentru restructurarea unor întreprinderi sau sectoare de activitate;
· au confirmat faptul că măsurile eligibile menționate anterior nu beneficiază de asistență din partea altor instrumente financiare ale UE.
În ceea ce privește sistemele de gestiune și control, Spania a notificat Comisiei faptul că această contribuție financiară va fi gestionată și controlată de aceleași organisme care asigură gestionarea și controlul finanțărilor din FSE. Direcția Generală pentru Proiecte și Fonduri Europene din cadrul Ministerului Finanțelor și Administrației Publice al regiunii Comunidad Valenciana(4) va fi organismul intermediar pentru autoritatea de management.
Potrivit evaluării Comisiei, cererea îndeplinește criteriile de eligibilitate stabilite prin Regulamentul FEG și se recomandă autorității bugetare să o aprobe.
În vederea mobilizării fondului, Comisia a prezentat autorității bugetare o cerere de transfer al unei sume globale de 1 631 565 EUR din rezerva FEG (40 02 43) în credite de angajament la linia bugetară 04 05 01 aferentă FEG.
Raportorul salută faptul că, în urma unor solicitări repetate ale Parlamentului, bugetul 2012 include credite de plată (50 000 000 EUR) la linia bugetară aferentă FEG – 04 05 01.
Raportorul reamintește că, de fapt, FEG a fost creat ca instrument specific și separat, având obiective și termene proprii, și că, prin urmare, este oportun să dispună de fonduri specifice, evitându-se astfel transferurile de la alte linii bugetare care se realizau în trecut și care ar putea împiedica realizarea diverselor obiective de politică.
Aceasta este a doua cerere de mobilizare a fondului prezentată autorității bugetare în 2012. Prin urmare, după scăderea sumei solicitate (1 631 565 EUR) din creditele alocate, rămâne disponibilă o sumă de 496 726 405 EUR până la sfârșitul lui 2012. Astfel, va rămâne disponibilă peste 25 % din suma maximă anuală afectată FEG pentru alocare în ultimele patru luni ale anului 2012, astfel cum se prevede la articolul 12 alineatul (6) din Regulamentul FEG.
Discuțiile trilaterale privind propunerea de decizie prezentată de Comisie privind mobilizarea FEG ar putea eventual îmbrăca o formă simplificată în conformitate cu articolul 12 alineatul (5) din temeiul juridic, exceptând cazul în care Parlamentul European și Consiliul nu ajung la un acord.
Potrivit unui acord intern, Comisia pentru ocuparea forței de muncă și afaceri sociale (EMPL) ar trebui să ia parte la acest proces pentru a oferi un sprijin și o contribuție constructive la evaluarea cererilor de asistență din partea fondului. Comisia EMPL a hotărât să depună amendamente la raport, în loc să redacteze tradiționalul aviz sub formă de scrisoare, pentru a-și prezenta poziția și a oferi o contribuție constructivă.
Ref.: Aviz privind mobilizarea Fondului european de ajustare la globalizare (FEG) în cazul EGF/2011/020 ES/Comunidad Valenciana – Încălțăminte, din Spania (COM(2012)0204)
Comisia pentru ocuparea forței de muncă și afaceri sociale (EMPL) și grupul său de lucru pentru FEG au examinat mobilizarea FEG în cazul EGF/2011/020 ES/Comunidad Valenciana – Încălțăminte, din Spania și au adoptat următorul aviz.
A) Cererea se bazează pe articolul 2 litera (b) din Regulamentul FEG și vizează 350 de lucrători din totalul de 876 de lucrători concediați în perioada de referință cuprinsă între 25 ianuarie 2011 și 25 octombrie 2011 din 146 de întreprinderi care desfășoară activități încadrate în diviziunea 15 din NACE rev. 2 („Fabricarea articolelor din piele și a articolelor de încălțăminte”) din regiunea NUTS II Comunidad Valenciana (ES52).
B) Autoritățile spaniole susțin că disponibilizările au fost cauzate de schimbările radicale în repartiția geografică a producției de încălțăminte și delocalizarea producției în țări terțe, mai ales în China, India, Vietnam și Indonezia.
C) Creșterea importurilor și scăderea exporturilor de încălțăminte în UE au dus la falimente în acest sector în ansamblul UE și au avut drept rezultat pierderea a 78 800 de locuri de muncă în perioada 2005-2008.
D) Autoritățile spaniole susțin că această tendință s-a agravat în Spania și că în perioada 2006-2010 numărul de producători de încălțăminte a scăzut cu aproape 36 %, ceea ce a dus la o reducere cu aproape 32 % a locurilor de muncă din sectorul încălțămintei (s-au pierdut 10 663 de locuri de muncă).
E) Autoritățile spaniole susțin că criza financiară și economică a afectat și mai grav situația acestui sector în Spania, în special în Comunidad Valenciana, regiune în care în 2010 s-au închis 188 de întreprinderi producătoare de încălțăminte (sectorul s-a contractat cu 16,6 %).
F) 53 % dintre lucrătorii vizați de măsuri sunt bărbați, iar 47 % sunt femei. 87 % dintre lucrători au între 25 și 54 de ani, iar 7,5 % au peste 54 de ani.
G) 52 % dintre lucrătorii concediați sunt meșteșugari și comercianți de produse realizate de aceștia, iar 42 % sunt muncitori necalificați.
H) 41 % dintre lucrătorii concediați au urmat doar învățământul de bază, iar 48 % sunt persoane care nu au urmat nicio formă de învățământ sau care au abandonat timpuriu școala.
1. este de acord cu Comisia că sunt îndeplinite condițiile prevăzute la articolul 2 litera (b) din Regulamentul FEG (1927/2006) și că, prin urmare, Spania are dreptul la o contribuție financiară în temeiul regulamentului menționat;
2. remarcă faptul că autoritățile spaniole au depus cererea pentru o contribuție financiară din partea FEG la 28 decembrie 2011 și că evaluarea a fost prezentată de către Comisia Europeană la 4 mai 2012; salută faptul că procesul de evaluare și prezentarea de informații suplimentare de către statul membru au decurs rapid și cu precizie;
3. remarcă faptul că sectorul încălțămintei a reprezentat 26 % din totalul locurilor de muncă din regiunea Valencia, având, prin urmare, o contribuție importantă la economia locală, care este dominată de întreprinderi mici și mijlocii din sectoare tradiționale precum textilele, încălțămintea și ceramica;
4. remarcă faptul că în regiunea Valencia au avut loc în trecut patru concedieri în masă și salută faptul că regiunea a decis să apeleze la sprijinul FEG pentru a face față acestor concedieri: EGF/2009/014 ES/Valencia – Industria ceramică, EGF/2010/005 ES/Valencia - Marmură, EGF/2010/009 ES/Valencia – Sectorul textil, EGF/2011/006 ES/Valenciana – Sectorul construcțiilor; salută faptul că regiunea învață din experiența cu FEG și oferă rapid asistență lucrătorilor din mai multe sectoare;
5. observă că autoritățile spaniole au specificat în evaluarea lor bazată pe experiența acumulată în legătură cu cereri anterioare că numai 350 de lucrători vizați de sprijinul prin FEG vor alege să participe la măsuri; invită autoritățile spaniole să valorifice pe deplin potențialul sprijinului oferit de FEG;
6. salută faptul că, pentru a oferi rapid asistență lucrătorilor, autoritățile spaniole au decis să demareze implementarea măsurilor înainte de decizia finală de acordare a unui sprijin din partea FEG pentru pachetul coordonat propus;
7. remarcă faptul că lucrătorii concediați au un nivel de educație destul de scăzut și reamintește importanța îmbunătățirii capacității de inserție profesională a acestor lucrători prin cursuri de formare adaptate și prin recunoașterea capacităților și a competențelor acumulate în cursul carierei profesionale; se așteaptă ca oferta de cursuri de formare din pachetul coordonat să fie adaptată la nivelul și nevoile lucrătorilor concediați;
8. remarcă faptul că măsurile de formare vizează posturi cu valoare adăugată mare din sectorul încălțămintei care, conform autorităților spaniole, este puțin probabil să fie mutate, precum și locuri de muncă din sectoare care oferă posibilități de creștere pe termen scurt sau mediu;
9. salută faptul că partenerii sociali au fost consultați cu privire la conținutul pachetului coordonat, la alocarea rolurilor și la distribuția și programarea sarcinilor;
10. subliniază faptul că pregătirea și punerea în aplicare a acestei cereri și a altora vizând concedieri masive în cadrul a numeroase IMM-uri dintr-un singur sector ar trebui să servească drept lecții în ceea ce privește eligibilitatea persoanelor care desfășoară activități independente și a patronilor de IMM-uri pentru sprijin din partea FEG în următorul regulament și în ceea ce privește măsurile întreprinse de regiuni și de statele membre pentru a interveni rapid cu cereri sectoriale care să includă un număr mare de întreprinderi.
Ultima actualizare: 18 iunie 2012 Notă juridică